Saari Amri

**Saari Jusoh** atau lebih dikenali sebagai **Saari Amri** (lahir 13 April 1966) ialah seorang komposer, penulis lirik dan penerbit album Malaysia yang berasal dari Tanah Merah, Kelantan. Beliau merupakan komposer muda yang dianggap pelopor muzik 1990-an. dan sudah menghasilkan lebih 600 buah lagu ciptaannya berada di pasaran. Nama beliau dikenali kerana menghasilkan rangkaian koleksi lagu-lagu popular yang terus menjadi siulan sehingga kini antaranya Madah Berhelah (Ziana Zain), Di Sana Menanti Di Sini Menunggu (Ukays), Butakah Cinta (Spring), Suci (May), Ramalanku Benar Belaka (Umbrella), Sembilu (Ella), Kemelut Di Muara Kasih (Ziana Zain), Lamunan Terhenti (Aris Ariwatan), Gerimis Mengundang (Slam), Mengintai Dari Tirai Kamar (Exists), Penantian (Black Rose), Ku Tak Akan Bersuara juga Duri Terlindung (Nike Ardila) dan banyak lagi.

Pada tahun 1994 beliau telah menerbitkan album Ukays berjudul Bisa Berbisa yang terjual melebihi 400,000 unit di Malaysia. Album itu telah melonjakkan lagi nama beliau dan Kumpulan Ukays dipersada muzik tanah air ketika itu.

## Kehidupan peribadi
Saari bin Jusoh dilahirkan pada 13 April 1966 di Tanah Merah, Kelantan. Selepas ibu-bapanya berpisah, beliau tinggal bersama neneknya dan kerana kemiskinan hidup, hanya belajar sehingga darjah enam sahaja. Beliau tidak pernah mendapat didikan muzik secara formal. Pada 28 November 1993, beliau menamatkan zaman bujangya bersama Senorita Abdul Rahman dan dikurniakan empat orang cahaya mata. Sebelum bergiat dalam bidang muzik, beliau pernah bekerja sebagai penoreh getah dan buruh binaan.

## Kerjaya
Lagu pertama diterbitkan ialah Rohana Jalil dengan Lagu Pandang Pertama. Antara lagu-lagu awal :

- Pasti:Mega

- Ella : Sembilu

- Shima: Setelah Aku Kau Miliki

-Blackrose: Penantian

- Ziana Zain: Madah Berhelah

-Ukays:Disana Menanti Disini Menunggu

- Aris Ariwatan : Lamunan Terhenti

- Slam:Gerimis Mengundang 

- Nike Ardilla (Indonesia) : Ku Tak Akan Bersuara / Suara Hatiku (Malaysia ver) 

-Exists: Mengintai dari tirai kamar/buih jadi permadani 

Penglibatan Anugerah Juara Lagu pertama Saari Amri ialah di Anugerah Juara Lagu ke-6 iaitu pada 29 Disember 1991 yang berlangsung di Pusat Dagangan Dunia Putra (PWTC). Dua lagu beliau dipertandingkan iaitu Penantian dari Black Rose dan Setelah Aku Kau Miliki yang dinyanyikan oleh Shima. Namun, hanya satu lagu beliau dianugerahkan. Setelah Aku Kau Miliki berjaya meraih Naib Juara di Juara Lagu 91 tersebut dan persembahan memukau oleh penyanyinya Shima mendapat Persembahan Terbaik ketika itu.

Pada 19 Oktober 1996, beliau telah terlibat dalam kemalangan jalan raya lantas berhenti berkarya. Tambahan pula, akibat krisis kewangan Asia 1997, syarikat penerbitan milik beliau, Menora Music telah terjejas dan beliau terpaksa menukar nama syarikat tersebut kepada Menora Music Entertainment.

## Diskografi
 

### Album kompilasi
* Koleksi Ciptaan Terbaik Saari Amri (1992)
* Koleksi Ciptaan Terbaik Saari Amri Vol II (1993)
* Baik Punya (1998)
* Rock Berbisa 
* Lentok Berbisa (2009)
* Tupin Berbisa (2011)
* 25 Tahun Saari Amri (2014)

### Ciptaan Lagu / Tulisan Lirik Saari Amri

## Pencapaian
Antara lagu-lagu ciptaan Saari Amri yang berjaya memasuki peringkat akhir Anugerah Juara Lagu.

## Rujukan

## Pautan luar
* Profil Saari Amri di Facebook